《青石阻雨》
宋代·李新

茅屋阴多麦化蛾，西山云重雨流禾。
未闻因也改其乐，解道虞流奈若何。
身与前村孤堠远，泪随流水一溪多。
文章生世元无力，半岁边城伴枕戈。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。